เคยอาศัยอยู่แถวนี้มาก่อน แต่ไม่ยักจะเคยเห็นหรือรู้จักร้านเจ็กไฝ พอเข้ามาอ่านในรีวิวของเพื่อนๆ ร้านนี้เลยดูหน้าสนใจ หมายตาไว้ วันนี้มีโอกาสผ่านมาเลยจัดไปครับ

เข้าร้านมาก็บ่ายสองพอดี คนยังเต็มร้าน แต่ของเริ่มจะใกล้หมดแล้วล่ะ ก็เลยสั่งรวมมิตร(มีอะไรก็จัดมา) มา1จาน ข้าวเปล่า 2จาน

พอมาเสริฟก็จะเป็น เป็ดย่าง,หมูแดง,หมูกรอบ ,ตับ ราดด้วยน้ำราดข้นๆ หอมดูน่าทานเชียวล่ะ
ข้าวเปล่านึ่งไอน้ำเป็นถ้วยๆ เสริฟใส่จานราดด้วยน้ำปรุงราดมาด้วย (ร้อนมาก..ขอบอก) 

รสชาติก็จัดว่าใช้ได้ เหมือนกินฝีมืออากงอยู่ที่บ้าน แต่ที่แปลกคือลูกสาวขอเบิ้ลข้าวอีกจาน ปกติกินจานเดียวก็ไม่เคยจะหมดเลย ถามว่าอร่อยเหรอ..? ตอบสั้นๆมาคำเดียวว่า 'อืม'
ส่วนตัวผมว่า ก็แค่พอทานได้นะ แต่ก็หมดไม่เหลือ 555

ความสะอาด บอกได้คำเดียวว่า "ทำใจ"
การบริการ เห็นมีลูกมืออยู่คนนึงนะ แต่เห็นเจ็กไฝแกทำคนเดียว ตั้งแต่สับ -รับออเดอร์ - เก็บตังส์ ยันล้างจานเลย 

" แต่ทำไมลูกค้ามาทานเยอะจัง ไม่รู้ "